Ταυτότητα και ιδεολογία στη Λέσβο κατά τη ρωμαϊκή αυτοκρατορική περίοδο: η νομισματική μαρτυρία
Creators: name: Μηντζαρίδου, Ευδοξία Στέργιου
Publisher: name: Aristotle University of Thessaloniki
Year: 2017
Subjects: Λέσβος-Ρωμαϊκή περίοδος
Νομίσματα-Ρωμαϊκή περίοδος
Lesbos-Roman Imperial Time
Coinage-Roman Imperial Time

description: Αντικείμενο της παρούσας μεταπτυχιακής εργασίας αποτελεί η νομισματοκοπία των πόλεων της Λέσβου, Μυτιλήνη, Μήθυμνα, Ερεσός και του Κοινού των Λεσβίων, που κατά τους ρωμαϊκούς αυτοκρατορικούς χρόνους ανήκαν στην επαρχία της Ασίας. Στόχος της εργασίας είναι να αναδειχθεί μέσα από τη μελέτη των νομισματικών τύπων η κοινωνική, πολιτισμική και πολιτική ταυτότητα του τοπικού πληθυσμού. Ως εκ τούτου, οι επιλογές των παραστάσεων και των επιγραφών στα νομίσματα μπορούν να καταδείξουν το βαθμό επιρροή της Ρώμης και της τοπικής ταυτότητας. Για τους σκοπούς της έρευνας αποδελτιώθηκαν 236 δημοσιευμένοι νομισματικοί τύποι που προέρχονται από καταλόγους μουσειακών ή ιδιωτικών νομισματικών συλλογών και αποδίδονται στις πόλεις και το Κοινό της Λέσβου. Αρχικά παρουσιάζεται μια σύντομη ιστορική αναδρομή των σχέσεων μεταξύ των πόλεων της Λέσβου και της Ρώμης από τον 2ο αι. π.Χ. έως και τον 3ο αι. μ.Χ. και ο ρόλος των νομισμάτων στην προβολή των ιδεολογικών θέσεων. Στη συνέχεια πραγματοποιείται αναλυτική παρουσίαση των τύπων των ρωμαϊκών αυτοκρατορικών χρόνων, της εκάστοτε εκδότριας αρχής, συνδέοντας τους και με άλλες ιστορικές μαρτυρίες όπως επιγραφές ή αναφορές αρχαίων συγγραφέων αλλά και πρώιμων νομισματικών κοπών. Με τον τρόπο αυτό παρέχονται πληροφορίες σχετικά με το λατρευτικό και μυθολογικό υπόβαθρο και το κοινωνικό-ιστορικό και πολιτικό γίγνεσθαι που συνδέονται άμεσα με την επιλογή των διάφορων παραστάσεων. Έπειτα γίνεται μια συνολική μελέτη των τύπων, και με τη βοήθεια πινάκων που παρουσιάζουν ποσοτικά συγκεντρωτικά στοιχεία, προσπαθώντας να διαχωριστούν τα στοιχεία που προέρχονται από την ελληνική παράδοση από εκείνα που μπορούν να θεωρηθούν μίμηση ρωμαϊκών προτύπων. Ωστόσο η διάκριση δεν είναι πάντοτε ξεκάθαρη. Πέρα από τις σκηνές με καθαρά τοπικές ή ρωμαϊκές επιρροές εμφανίζονται ορισμένα νέα στοιχεία στις νομισματοκοπίες της Λέσβου, τα οποία όμως δεν σχετίζονται άμεσα με τα ρωμαϊκά αυτοκρατορικά νομίσματα. Οι εκδόσεις των πόλεων παρουσιάζουν μια σχετική ομοιογένεια μεταξύ τους, πέρα από αυτές της Μυτιλήνης, δίχως όμως να εντοπίζονται μεγάλες διαφοροποιήσεις. Επίσης γίνεται αντιληπτό ένα χρονικό μοντέλο στη θεματολογία που οδηγεί στο συμπέρασμα πως οι επιλογές των τύπων τον 1ο αι. μ.Χ. ακολουθούν αυτές του αυτοκρατορικού νομισματοκοπείου, ενώ τον 2ο αι. υπάρχει μια στροφή σε τοπικά θέματα, τάση όμως που τον 3ο αι. μ.Χ. αλλάζει. Φαίνεται, λοιπόν, πως οι αρμόδιες αρχές των πόλεων επιλέγουν αρχικά να συμπορευτούν με την κεντρική εξουσία, ενώ αργότερα προσπαθούν να προβάλλουν τη διαφορετικότητα τους προσδιορίζοντας την ταυτότητας τους. Στο τέλος όμως το ρωμαϊκό στοιχείο γίνεται μέρος της ταυτότητας αυτής
description: The subject of the postgraduate thesis is the coinage of the cities of Lesbos, Mytilene, Mithymna, Eresos and the Koinon of Lesbos, which during the Roman imperial time belonged to the province of Asia. The aim of this thesis is to highlight the social, cultural and political identity of the local population through the study of monetary patterns. Hence, the choices of coins and inscriptions in coins could illustrate the degree of influence of Rome and the local identity. For the purpose of the research, 236 published monetary types from museums’ catalogues or private monetary collections which attributed to the cities and the Koinon of Lesbos were studed and used to create a new catalogue. At the beginning, there is a brief historical review of the relations between the cities of Lesbos and Rome from the 2nd century B.C. up to the 3rd century A.D. and the role of coinage in promoting ideological positions. Afterwards, there is a detailed presentation of the types of Roman imperial times of the each issuing authority, linking them with other historical testimonies such as inscriptions or references of ancient writers and early autonomous monetary issues. This provides information on the cult and mythological background and the socio-historical and political events that are directly related to the selection of the various scenes. Then, a total study of the types is presented, with the help of tables presenting quantitative aggregates, trying to separate the elements that derive from the Greek tradition from those that could be considered imitation of Roman standards. Although, the distinction is not always clear. Apart from scenes with purely local or Roman influences, some new elements appear in the coins of Lesbos, but they are not directly related to the Roman imperial coins. The city coin types are relatively homogeneous, apart from those of Mytilene, but there are no major differences. Also, a chronicle model is conceived which leads to the conclusion that the choices of the types in the 1st century A.D. followed those of the imperial mint, while in the 2nd there is a shift to local trends, but these trends change in the 3rd century A.D. It seems, therefore, that the authorities of the cities initially choose to co-operate with the central authority, while later attempting to promote their diversity by identifying themselves. In the end, however, the Roman element becomes part of the Greek identity